**Dodatok č. 1
k Všeobecne záväznému nariadeniu obce Plavecký Mikuláš č. 2/2022**

**o nakladaní s komunálnymi odpadmi a s drobnými stavebnými odpadmi na území obce Plavecký Mikuláš**

Obec Plavecký Mikuláš (ďalej len „obec“) podľa ust. § 6 ods. 1 zákona č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva tento Dodatok č. 1 k Všeobecne záväznému nariadeniu obce Plavecký Mikuláš č. 2/2022 o nakladaní s komunálnymi odpadmi a s drobnými stavebnými odpadmi na území obce Plavecký Mikuláš

**Čl. I**

Všeobecne záväzné nariadenie obce Plavecký Mikuláš č. 2/2022 o nakladaní s komunálnymi odpadmi a s drobnými stavebnými odpadmi na území obce Plavecký Mikuláš (ďalej len „VZN“) sa mení a dopĺňa takto:

**1.** V Článku 2 ods. 1 znie:

„1. Na území obce je zavedený systém zberu komunálnych odpadov:

1. kontajnerový a vrecový zber,
2. kalendárový zber,
3. intervalový zber,
4. oddelený zber zložky komunálneho odpadu pre:
	* vyradené elektrické a elektronické zariadenia z domácností,
	* batérie a akumulátory,
	* obaly a odpady z obalov, neobalové výrobky a odpad z nich,
	* drobný stavebný odpad,
	* objemný odpad,
	* odpad z domácností s obsahom škodlivých látok,
5. triedený zber komunálnych odpadov pre:
	* jedlé oleje a tuky z domácností,
	* biologicky rozložiteľný odpad zo záhrad a parkov vrátane odpadu z cintorína,
	* papier, plasty, kovy, sklo, šatstvo a textil,
	* biologicky rozložiteľný kuchynský odpad
6. zmesový zber komunálnych odpadov,
7. v obci je zavedený nevážený množstvový zber zmesového komunálneho odpadu pre právnické osoby a fyzické osoby - podnikateľov,
8. v obci je zavedený nevážený množstvový zber zmesového komunálneho odpadu pre fyzické osoby,
9. v obci je zavedený množstvový zber drobného stavebného odpadu.“

**2.** V časti III. Článku 5 ods. 1 znie:

„1. Na zber zmesového komunálneho odpadu sú určené zberné nádoby vo veľkostiach 120 l alebo 240 l alebo 1100 l. Ak ide o pôvodcov komunálnych odpadov, ktorí sú spoluvlastníkmi nehnuteľnosti príp. bytový dom, výber veľkosti zbernej nádoby je možný len po dohode všetkých pôvodcov. Ak sa títo nedohodnú, obec prostredníctvom tohto VZN stanovuje veľkosť 240 l zbernej nádobu.“

**3.** V časti III. Článku 5 ods. 3 znie:

„3. Zber zmesového komunálneho odpadu uskutočňuje zberová spoločnosť, ktorá má uzatvorenú zmluvu na vykonávanie tejto činnosti s obcou.“

**Čl. II**

Dodatok č. 1 k tomuto VZN bol schválený uznesením 47/2023 zo dňa 02.05.2023 a účinnosť nadobúda dňa 01.06.2023.

V Plaveckom Mikuláši, dňa 03.05.2023

 Ing. Peter Válek

 starosta obce